**Xibalo xa Mixavo**

**Xana i yini leswintshwa?**

* **7 N'wendzamhala 2020 - Mindlandlamuxo ya VAT yi simekiwile**
	+ Fomo ya ntiviso wa VAT201 eka eFiling yi cinciwile ku suka eka xivumbeko xa *Adobe Flex* ku ya eka HTML5 ku kuma ntokoto wo antswa wa mutirhisi na mfambelano.
	+ Vona Guide for completing the Value Added Tax VAT201 Declaration leyi engeteriweke leswintshwa.
* **1 Khotavuxika 2020 - Hakelo ya xikweleti xa VAT lexi tivisiweke eka tirhekhodo ta VAT 215 na VAT 216.**

Hakelo ya xikweleti xa VAT leyi tivisiweke eka tirhekhodo ta VAT 215 na VAT 216, yi fanele yi hakeriwa eka eFiling hi vanhu lava landzelaka, eka SARS:

* + - Eka xiyimo xa rhekhodo ya 215, muamukeri (laha muamukeri a nga riki n'waswimawusa loyi a tsarisiweke) wa vukorhokeri lebyi tundziweke (tanihileswi swi hlamuseriweke ha kona eka xiyenge 1(1) xa Nawu wa VAT),
		- Eka xiyimo xa VAT 216, muxavisi wa tinhundzu, laha tinhundzu ti anakanyiwaka hi xiyenge 8(1) ti nga ta phakeriwa.

Hi ku ya hi xiyenge xa 55 xa Nawu wa VAT, hlaya xiyenge xa 29 xa Nawu wa Vufambisi bya Xibalo, tirhekhodo ta VAT 215 na VAT 216 ti laveka ku hlayisiwa hi muamukeri kumbe muxavisi, swin'wana na swin'wana leswi tirhaka, tanihi matsalwa lama lavekaka.

**Xana VAT i yini?**

 Xibalo xa Mixavo xi tiveka tanihi VAT. VAT i xibalo lexi nga kongomangiki eka ntirhiso wa nhundzu na vukorhokeri eka ikhonomi. Xibalo xi hlengeleteriwa mfumo hi ku lava leswaku mabindzu, lama tirhaka tanihi bindzu (tanihileswi swi hlamuseriweke eka xiyenge 1(1) xa Nawu wa VAT) ma titsarisela VAT. Eku endleni tano, bindzu ri ta hakerisa VAT eka miphakelo ya tinhundzu na vukorhokeri leswi endliweke hi rona, ntundzo wa tinhundzu na ntundzo wa vukorhokeri (hi ku ya hi swiyimo swo karhi). Bindzu ri tlhela ri va na matimba mo susa VAT yin'wana na yin'wana leyi hakerisiweke eka yona, kumbe ehansi ka swiyimo leswi pimiweke ku suka eka bindzu leri nga tsarisiwangiki VAT, mayelana mphakelo leri endliweke eka rona. Kwalaho VAT a yi hlengeleteki, leswi vulaka leswaku xikweleti/nsuso wa pfumeleriwa eka VAT leyi hakeriweke eka magoza lama nga hundza, eka chayeni y humeleriso na hangalaso. Bindzu ri laveka ku hakela nsalo exikarhi ka VAT leyi yi ri hakeriseke na VAT leyi ri hakerisiweke yona, kumbe ku koxa vuyiselo wa VAT laha VAT leyi yi hakerisiweke yona yi hundza VAT leyi yi nga yi hakerisa.

Kwalaho VAT, yi hakerisiwa eka goza rin'wana na rin'wana ra humeleriso na phurosese ya hangalaso naswona swi ringana na nxavo lowu hakerisiwaka eka tinhundzu na vukorhokeri.

Mpimo wa ntolovelo wa VAT wu engeteriwile ku suka eka 14% ku ya eka 15% ku sukela hi ti1 Dzivamisoko 2018. Ku na muxaka wa tinhundzu na vukorhokeri leswi pimiweke leswi faneleke ku hakela VAT eka mpimo wa ziro kumbe swi ntshuxiwile ku hakela VAT.

**Xana i mani loyi a faneleke ku titsarisela VAT?**

Munhu un’wana na un’wana loyi a endlaka bindzu, tanihileswi swi hlamuseriweke hakona eka xiyenge xa 1(1) xa Nawu wa VAT, a nga ringanela ku titsarisela VAT. Munhu i theme leri hlamuseriweke no katsa khamphani, munhu, xinakulobye, nkwama wa thirasiti, na masipala. Ku kota ku titsarisela, landzelela phurosese yo endla xikombelo tanihileswi swi koxometiweke ha yona eka pheji ra hina mayelana na leswaku ku titsariseriwa njhani VAT.

Swa boha eka munhu ku titsarisela VAT loko nkoka hinkwawo wa tinhundzu leti hakerisiwaka xibalo leti xavisiweke kumbe leti nga ta xavisiwa ti hundza R1 million eka nkarhi wa 12 wa tin'hweti to landzelelana.

Munhu a nga tlhela a hlawula ku titsarisela hi ntsakelo loko nkoka hinkwawo wa tinhundzu leti hakerisiwaka xibalo leti xavisiweke kumbe leti nga ta xavisiwa ti hundza R1 million eka nkarhi wa 12 wa tin'hweti to landzelelana.

Ku na mikhetekanyo ya ntlhanu ya mitsariso hi ntsakelo:

* Nkhetekanyo wo sungula wu tirha eka muxaka wo karhi wa munhu laha ku nga ri ki na mpimo wa nkoka wa tinhundzu leti hakerisiwaka xibalo.
* Nkhetekanyo wa vumbirhi wu tirha eka munhu loyi a endleke R50 000 eka nkarhi lowu nga hundza wa khumembirhi wa tin'hweti.
* Nkhetekanyo wa vunharhu wu tirha eka munhu loyi nkoka wa tinhundzu leti hakerisiwaka xibalo wu nga hundzangeku R50 000 naswona swiyimo swa ntsariso swi longoloxiwile eka Nawu.
* Nkhetekanyo wa vumune wu tirha eka munhu loyi a xaveke bindzu tanihi xivilelo lexi ya ka emahlweni.
* Nkhetekanyo wa vuntlhanu wu tirha eka munhu loyi a endlaka ntumbuluko wa nghingiriko wo karhi tanihileswi swi longoloxiweke eka Nawu. Ku engetelela, ku na swilaveko swin'wana swo angarhela leswi faneleke ku fikeleriwa eka ntsariso wa ntsakelo wa VAT.

Munhu loyi a tsarisiweke (ehansi ka ntsariso wa ntsakelo kumbe wo boha) kumbe a lavekaka ku tsariseriwa (ehansi ka ntsariso wo boha) VAT u tekiwa tanihi n'waswimawusa.

U nga titsarisela kan’we eka mixaka hinkwayo yo hambanahambana ya xibalo hi ku tirhisa [client information system](https://www.sars.gov.za/client-segments/client-information-system/).

**Xana ndzi rhumela rini mitlheriso ya VAT no endla tihakelo?**

N'waswimawusa u laveka ku rhumela mitlheriso ya VAT no endla tihakelo eka swikweleti swa VAT (kumbe ku koxa vuyiselo wa VAT) hi kumbe ku nga si fika siku ra vu 25 kumbe siku ro hetelela ra bindzu ra n'hweti ku landzela n'hweti leyi nkarhi wa xibalo wa n'waswimawusa wu helaka hi rona. Loko siku ra vu 25 ku nga ri siku ra bindzu, siku ro rhumela ntlheriso no endla hakelo ri ta va siku ra bindzu ku landzela siku rero. Tihakelo leti hlweleke ta VAT ti ta koka rinoko ra nxupulo na ntswalo.

| **Endlelo ro hakela** | **Siku ro pfala ra ntlheriso wa VAT** | **Siku ro pfala ra hakelo** |
| --- | --- | --- |
| Tihakelo eka ABSA, Albaraka Bank Limited, AccessBank (leyi khale a yi tiveka tanihi Grobank), FNB, HBZ Bank LTD, Nedbank na Standard Bank. | 25th  | 25th  |
| Mihundziso ya Timali hi Xilekitironiki (ku katsa na ku banga hi inthanete) | 25th  | 25th  |
| eFiling ya ntlheriso na hakelo hi ku tirhisa SARS eFiling kumbe Mihundziso ya Timali hi Xilekitironiki (ku banga hi inthanete) | Siku ro hetelela ra bindzu  | Siku ro hetelela ra bindzu  |

**Xana ndzi fikelela njhani switsariwa leswi yelanaka na VAT?**

Webusayiti ya SARS a yi khomi switsariwa swa khale kumbe leswi tlhentlhisiweke, handle ka mihumeso ya *Legal Counsel* yo fana na Switiviso, Milawu na Switiviso swa Mfumo lesyi humesiweke, ku katsa na VATNews leyi akhayivhiweke.

Mihumeso ya VATNews yi nga kumela eka Legal & Policy Archive, leyi nga kona eka swikongomelo swa ndzavisiso na rheferense.